Schøyen-samlingen

Schøyen-samlingen (engelsk Schøyen Collection) er den største private manuskriptsamlingen i verden, lokalisert i Oslo og i London. Nordmannen Martin Schøyen står bak Schøyen-samlingen, og han har samlet siden midten av 1950-tallet. Den består av manuskripter fra hele verden, de eldste over 5000 år gamle. Verdsetting av samlingen er umulig. Det er imidlertid anslått en samlet verdi på mellom 600 millioner og 850 millioner kroner for hele Schøyen-samlingen. «Vil du prøve Tut-ankh-Amons ring?»  Aftenposten 22. oktober 2000 

 Om samlingen 
Samlingen består av:Scope & Size of the Schøyen Collection
 13 717 manuskripter (fragmenter ikke inkludert), blant annet:
 2269 bind
 6860 av manuskriptene er fra den antikke perioden, dvs fra 3300 f.Kr. til 500 e.Kr.
 3844 manuskripter er fra middelalderen: fra år 500 til 1500 e.kr.
 3013 manuskripter er fra tiden etter 1500 e.kr. 
 tekster fra 134 forskjellige land
 på rundt 120 ulike språk og 
 hele 184 ulike skrivesystemer.

Samlingens mangfold — geografisk, lingvistisk, tekstlig og materialmessig — gjør samlingen unik. Noen høydepunkter blant gjenstandene er signetringen til en egyptisk farao, fragmenter av Dødehavsrullene, og unike buddhistiske håndskrifter, reddet ut av et krigsherjet Afghanistan hvor de sto i fare for å bli ødelagt av Taliban. I samlingen finnes også eksempler på den tidligste skrift fra verdens første historiske sivilisasjoner. På en babylonsk leirtavle fra cirka år 1900-1700 f.Kr. er musikkundervisning omtalt skriftlig for første gang i historien. 

På samlingens eget nettsted er dens viktighet beskrevet slik: «Det unike og viktige materialet som utgjør Schøyen-samlingen overgår omfanget til en privat samling, og sågar en nasjonal offentlig samling. Disse MSS er en verdensarv, hele verdens hukommelse. Gjenstandene oppleves ikke som eid av Schøyen-samlingen og dens eier, som nå har privilegiet av å oppbevare dem. De eies heller ikke av én bestemt nasjon, folk, religion, eller kultur, men av hele menneskeheten. De er hele verdens felles eiendom. I fremtiden må Schøyen-samlingen bli oppbevart i en offentlig sammenheng som imøtekommer disse visjonene. Overskudd fra samlingen vil gå til The Schøyen Human Rights Foundation, som bistår med nødhjelp og bekjemping av fattigdom i utviklingsland, og til å fremme ytringsfrihet og menneskerettigheter over hele verden.»About The Schøyen Collection History & Future schoyencollection.com 30.7.2012

 Utvalg av manuskriptene 
Blant de mest kjente manuskriptene (MS) fra samlingen, er de følgende:
 MS 1 (ca. 1300), fragment av en kodeks av franske prekener i en innbinding gjort av Manuale del Navarro og trykt i 1592 i Ferrara.
 MS 035, Codex Sinaiticus Zosimi Rescriptus, en palimpsest på vellum fra Sinaifjellet.Ms 035 hos Schøyen-samlingen
 MS 193 (200-tallet e.Kr.), The Crosby-Schøyen Codex, bibelmanuskript på koptisk språk; det inneholder Jonas' bok, Andre Makkabeerbok, Peters første brev, «Peri Pascha» fra Melito, og et uidentifisert homilie.Ms 193 hos Schøyen-samlingen
 MS 2064 (2000-tallet f.Kr.), Ur-Nammus lover, en sumerisk tekst.Ms 2064   hos Schøyen-samlingen
 MS 2650 (300-tallet e.Kr.), Codex Schøyen, det eldste Matteusevangeliet på koptisk språk.Ms 2650 hos Schøyen-samlingen
 MS 2781 (2000–1600 f.Kr.), en babylonsk kalender.The Middle Babylonian Almanac hos Schøyen-samlingen
 MS 4457 (1865-1879 e.Kr.), Cheyennehøvdingen Little Shields regnskapsbok som nedtegnet indianerkrigene ved elven Platte i 1865.
 MS 5236, et antikk gresk blokktrykk fra 500-tallet f.Kr. (se bilde øverst på siden)
  Tutankhamons signetring
 En del antikke buddistiske manuskripter, reddet ut Afghanistan for å forhindre at de ble ødelagt av Taliban.
 Siden 1994 har Schøyen-samlingen skaffet seg 60 fragmenter av Dødehavsrullene fra 15 forskjellige skriftruller.Dead Sea Scrolls hos Schøyen-samlingen

 Antikvariat-Bryggen beskrev Schøyen samlingen som ufattelig viktig 
Fredrik Delås hos Antikvariat-Bryggen i Bryggenveien 42, 1747 Skjeberg, har med sine egne ord beskrevet Schøyen samlingen  slik, gjengitt ordrett her for å vise antikvarius' begeistring over samlingens unike innhold. Antikvariat-Bryggen er antikvarbokhandlerforening, bransjeforeningen for den profesjonelle antikvarbokhandelen i Norge, og International League of Antiquarian Booksellers.

"The Schøyen Collection.

Dedikerte samlere av bøker og manuskripter har ganske sikkert hørt om Martin Schøyens fantastiske samling. Hans prosjekt om å dokumentere det skrevne ords historie har ført til at vi her i lille Norge har verdens største private manuskriptsamling.

I arbeidet med å spisse samlingen har de store auksjonshusene Sotheby’s og Christie’s (London & New York) holdt flere ”single owner auctions” over deler av Schøyens samling. Det skal veldig mye til for at disse auksjonshusene avholder auksjoner fra kun en samling. I 2019 fikk vi gleden av å få et innblikk i andre deler av Schøyens samling da Christie’s i London avholdt auksjonen ”Shakespeare and Goethe. Masterpieces of European literature from The Schøyen Collection”.

At Martin Schøyen har flere interessefelt og samlinger er en kjent sak blant de aktive i miljøet. Schøyens kunnskap og teft i kombinasjon med en genuin og leken interesse gir rom for de utroligste ervervelser.  Hans Ibsen-samling er enestående og helt uten sidestykke i norsk samlerhistorie. Her gjøres for tiden et fantastisk stykke dokumentasjonsarbeid som vi snart får se fruktene av.

Noe kanskje ikke mange vet, er at en av verdens mest omfattende James Bond-samlinger inngår i The Schøyen Collection. I 2020 mottok medlemmene av Bibliofilklubben en nummerert utgave av boken ”The Schøyen Collection – Ian Fleming & James Bond”. En nydelig trykksak med omfattende beskrivelser av 592 objekter. Boken er sammenstilt av Jon Gilbert, verdens fremste ekspert på Ian Fleming og James Bond. I 2012 mottok Gilbert ILAB Breslauer Prize for Bibliography for sin omfattende bibliografi over Ian Flemings forfatterskap. I tillegg til Gilberts arbeid med The Schøyen Collection inneholder boken et forord av Martin Schøyen og Fergus Fleming, Ian Flemings nevø.

Som 14-åring, i 1954 og ett år etter førsteutgaven fra 1953, leste Martin Schøyen Casino Royale i norsk oversettelse. Det var en altoppslukende opplevelse, og boken ble lest i filler. Lite visste denne 14-åringen at han senere skulle eie 3 eksemplarer av den meget sjeldne, særdeles ettertraktede og svimlende høyt prisede førsteutgaven, samtlige med dedikasjon fra Ian Fleming. Et av eksemplarene innehar sogar dedikasjonen «For Kay, who modelled for Vesper!». Vesper Lynd, Bonds kjærlighet i historien, viser seg å være en russisk dobbelagent. Hun begår selvmord for å redde Bonds liv, og får i løpet av historien en coctail oppkalt etter seg «The Vesper Martini», som legger grunnen for det udødelige Bond-uttrykket «shaken, not stirred».

Jon Gilbert sier om samlingen: ”I am both proud and priveleged to have been able to catalogue this remarkable selection og Ian Fleming/James Bond material of The Schøyen Collection, the largest private manuscript collection in the world. I have no doubt that given the breadth of this collection and the significance of the material contained herein, this Ian Fleming archive now rank alongside the most important holdings worldwide. In particular, the attention given to the various James Bond movie scripts, screenplays and original film treatments is likely unrivaled”.

Fergus Fleming skriver: ”To find 007 catalogued in Martin Schøyen’s library alongside fragments of Homer and other rarities would, i think, have flattered him (Ian Fleming) immensely».

Vi synes det er på sin plass å trekke frem The Schøyen Collection som landets viktigste samling innen vårt felt. Dens posisjon og viktighet når langt utover landets grenser og nær sagt også vår fatteevne."

 Forskning 
Forskere ved Universitetet i Oslo har digitalisert og arkivert hele Schøyen-samlingen. Professor Jens Braarvig fra Universitetet i Oslo er forskningslederen for Schøyen-samlingen. 

Samlingen har et eget nettsted hvor mange av gjenstandene er illustrert og beskrevet. 

Fordelen med at samlingen er lagret i både Oslo og London er at den er tilgjengelig for forskere over hele verden, at den kan digitaliseres og at den er langt tryggere oppbevart med tanke på tyveri og ødeleggelse enn mange av de stedene i verden hvor gjenstandene har hatt sin opprinnelse. Det er betydelig forskning som gjenstår. Over 90 prosent av samlingen er ikke publisert, men ulike forskningsgrupper arbeider med rundt 60 prosent av samlingen.Research

 Kontrovers 
Samlingen inneholder skrifter, minst syv fragmenter, med et uavklart eierforhold.Liste over lenker hos NRK som omtaler samlingen og dens striderBryn Mawr Classical Review 21. april 2004 Opphavet til en rekke kileskrifter som finnes i samlingen har vært et kontroversielt emne.

 Martin Schøyen 
Den private skriftsamlingen tilhører siviløkonomen Martin Schøyen som er største aksjonær i Schøyen Gruppen A/S. Samlingen ble påbegynt av Martin Schøyens far, ingeniør M. O. Schøyen (1896–1962), som samlet rundt 1000 bind av tidligere og eldre utgaver av norsk og utenlandsk litteratur, samt antikviteter og oldtidsgjenstander, finansiert av inntekter fra Ingeniør M.O. Schøyens Bilcentraler. Martin Schøyen fortsatte sin fars samling av antikke mynter, antikviteter, og tidlig trykte bøker. Hans første manuskript (MS 1) var et fragment av franske prekener fra rundt 1300. Manuskriptet ble kjøpt i Firenze i 1955. Mer seriøs samling i større skala skjedde først på 1970-tallet. Den første betydelig middelaldermanuskriptet ble ikke kjøpt før i 1986, bind 3 av den monumentale romanske Bibelen fra klosteret Geraardsbergen i Belgia.History & Future

 Martin Schøyen om samlingen  
Martin Schøyen sendte denne skriftlige kommentaren til NRK i mai 2012, i forbindelse med at 60 tekster fra Schøyen-samlingen var til salgs 10. juli 2012 hos auksjonshuset Sotheby's i London. Sitatet fra Martin Schøyen følger i helhet nedenfor:

Schøyensamlingen er et stjerneksempel på en privatsamling som legger til rette for tilgjengelighet for forskere. Over 140 forskere arbeider eller har publisert fra samlingen. Ca 80 av disse er navngitt på samlingens internettsider, som årlig har over 5 millioner treff.  19 bind er hittil utkommet i serien Manuscripts in The Schøyen Collection, og manuskripter fra samlingen er omtalt eller illustrert i rundt 500 bind i henhold til Bibliografien på internettsidene. 

Mange av disse bindene samt flere av DJD bindene vedrørende Dødehavsrullene har fått publikasjonsstøtte fra Schøyensamlingen. Mange forskere sier tilgjengeligheten og mottakelsen er bedre i Schøyensamlingen enn i mange offentlige samlinger. Det er beklagelig at formuesskatten medfører at det fra tid til annen må selges manuskripter fra samlingen, en norsk særskatt som påløper årlig selv om det ikke er inntekt til å betale den. Manuskriptfragmentene som selges har alle vært gjenstand for forsking og mange av dem er publisert.Paulus' brev til romerne kan bli ditt NRK 30.7.2012''

 Se også 
 The Schøyen Human Rights Foundation

 Referanser 

 Eksterne lenker 

 The Schøyen Collection (kun på engelsk)

Kategori:Bokkunst
Kategori:Matteusevangeliet